Title: ระเบียบสำนักงานปลัดกระทรวงแรงงาน ว่าด้วยข้อมูลข่าวสารของราชการ (ฉบับที่ 2) พ.ศ. 2547

ระเบียบสำนักงานปลัดกระทรวงแรงงาน

ระเบียบสำนักงานปลัดกระทรวงแรงงาน
ว่าด้วยข้อมูลข่าวสารของราชการ
(ฉบับที่ ๒)
พ.ศ. ๒๕๔๗

อาศัยอำนาจตามความในมาตรา
๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ และประกาศคณะกรรมการข้อมูลข่าวสารของราชการ
เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูปลัดกระทรวงแรงงานจึงวางระเบียบไว้
ดังต่อไปนี้

ข้อ
๑  ระเบียบนี้เรียกว่า ระเบียบสำนักงานปลัดกระทรวงแรงงาน
ว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๗

ข้อ
๒[๑]  ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ให้ยกเลิกบทนิยาม คำว่า หน่วยงาน ในข้อ ๖
ของระเบียบสำนักงานปลัดกระทรวงแรงงานว่าด้วยข้อมูลข่าวสารของราชการ พ.ศ. ๒๕๔๖

ข้อ
๔  ให้ยกเลิกความในข้อ ๘
ของระเบียบสำนักงานปลัดกระทรวงแรงงาน ว่าด้วยข้อมูลข่าวสารของราชการ พ.ศ. ๒๕๔๖
และให้ใช้ความต่อไปนี้แทน
ข้อ ๘  ให้มี คณะกรรมการบริหารข้อมูลข่าวสาร ในสำนักงานปลัดกระทรวงแรงงานประกอบด้วย
รองปลัดกระทรวงแรงงานที่ได้รับมอบหมายดูแลงานศูนย์เทคโนโลยีสารสนเทศและการสื่อสารเป็นประธานกรรมการ
ที่ปรึกษากฎหมาย ที่ปรึกษาวิชาการแรงงาน ผู้ตรวจราชการกระทรวงแรงงานที่ได้รับมอบหมายดูแลงานศูนย์เทคโนโลยีสารสนเทศและการสื่อสาร
ผู้อำนวยการศูนย์เทคโนโลยีสารสนเทศและการสื่อสาร
ผู้อำนวยการกลุ่มตรวจสอบภายในระดับกระทรวง ผู้อำนวยการกลุ่มพัฒนาระบบบริหาร
ผู้อำนวยการกลุ่มงานคลังและพัสดุ สำนักบริหารกลาง ผู้อำนวยการกลุ่มงานเผยแพร่ประชาสัมพันธ์
สำนักบริหารกลาง ผู้อำนวยการกลุ่มงานกฎหมาย สำนักบริหารกลาง
ผู้อำนวยการกลุ่มงานตรวจราชการ สำนักตรวจและประเมินผล
ผู้อำนวยการกลุ่มงานวิเคราะห์และประเมินผล สำนักตรวจและประเมินผล
ผู้อำนวยการกลุ่มพัฒนายุทธศาสตร์ สำนักนโยบายและยุทธศาสตร์
ผู้อำนวยการกลุ่มแผนงานและงบประมาณ สำนักนโยบายและยุทธศาสตร์
ผู้อำนวยการกลุ่มประสานความร่วมมือระหว่างประเทศ
สำนักประสานความร่วมมือระหว่างประเทศเป็นกรรมการ
ผู้อำนวยการกลุ่มงานบริหารและบริการสารสนเทศ ศูนย์เทคโนโลยีสารสนเทศและการสื่อสาร
เป็นกรรมการและเลขานุการ นิติกร ๗ ว กลุ่มงานกฎหมาย สำนักบริหารกลาง
และนักวิชาการแรงงาน ๗ ว
กลุ่มงานบริหารและบริการสารสนเทศศูนย์เทคโนโลยีสารสนเทศและการสื่อสาร
เป็นกรรมการและผู้ช่วยเลขานุการ

ข้อ
๕ 
ให้ปลัดกระทรวงแรงงานเป็นผู้รักษาการตามระเบียบนี้

ประกาศ ณ วันที่ ๔
ตุลาคม พ.ศ. ๒๕๔๗
จารุพงศ์  เรืองสุวรรณ
ปลัดกระทรวงแรงงาน

พรพิมล/พิมพ์
๒๑ มีนาคม ๒๕๔๘

นวพร/สุนันทา/ตรวจ
๒๒ เมษายน ๒๕๔๘
A+B

[๑]
ราชกิจจานุเบกษา เล่ม ๑๒๑/ตอนพิเศษ ๑๒๐ ง/หน้า ๓๒/๒๒ ตุลาคม ๒๕๔๗